Lietuvos ir Mozambiko santykiai

Lietuvos ir Mozambiko santykiai – dvišaliai tarptautiniai santykiai tarp Lietuvos ir Mozambiko.

Nepriklausomybę pripažino 1991 m. gruodžio 24 d., jau Lietuvai tapus Jungtinių Tautų Organizacijos nare. Diplomatiniai santykiai užmegzti 1994 m. kovo 30 d.

Abi šalys yra Jungtinių Tautų narės.

Lietuvai atstovauja nepaprastoji ir įgaliotoji ambasadorė, reziduojanti Pretorijoje, PAR. Maputu veikia Lietuvos garbės konsulatas (garbės konsulu paskirtas Alvaras Džiuliao Masingas). Mozambikas nėra Lietuvai akreditavęs ambasadoriaus.

Lietuvoje 2022 m. pradžioje gyveno vienas Mozambiko pilietis.Migracijos metraštis 2021 , Migracijos departamentas prie VRM

 Santykių istorija 

 Pirmieji kontaktai 
Mozambikas nepriklausomybę paskelbė 1975 m., tačiau nėra žinių apie kokius nors kontaktus tarp Lietuvos ir Mozambikos iki 1991 metų.

 Santykiai po 1991 m. 
Mozambikas paskelbė pripažįstąs Lietuvos nepriklausomybę 1991 m. gruodžio 24 d., o diplomatiniai santykiai užmegzti 1994 m. kovo 30 d.

2004 m. gruodžio 1-2 d. stebėtojai iš Lietuvos dalyvavo ES rinkimų stebėjimo misijoje, kurios metu stebėti Mozambiko prezidento ir parlamento rinkimai.Lietuvos atstovai dalyvauja Europos Sąjungos rinkimų stebėjimo misijoje Vakarų Krante ir Gazos Ruože (Lietuvos užsienio reikalų ministerija)

2013 m. rugsėjo 27 dieną įvyko pirmas Lietuvos ir Mozambiko užsienio reikalų ministrų susitikimas dvišaliu lygmeniu. Abiejų šalių ministrai dalyvavo Jungtinių Tautų Generalinės Asamblėjos sesijos metu vykusioje Visuotinio branduolinių bandymų uždraudimo sutarties XIV straipsnio konferencijoje, po kurios susitiko ir aptarė aktyvesnį verslo ryšių plėtojimą, dvišalių santykių stiprinimą, galimybę pasinaudoti studijų programomis ir bendradarbiavimą tarptautinėse organizacijose.Užsienio reikalų ministras Niujorke ES vardu ragino pasirašyti Visuotinio branduolinių bandymų uždraudimo sutartį (Lietuvos užsienio reikalų ministerija)

Lietuva nuo 2015 m. yra akreditavusi Mozambikui ambasadorę, tačiau 2022 m. duomenimis, daugiau susitikimų dvišaliu lygmeniu suorganizuota nebuvo.

 Švietimo, mokslo ir technologiniai mainai ir kultūrinis bendradarbiavimas 

2003–2013 m. Lietuvoje gyveno iš Mozambiko kilęs portugalų rašytojas, poetas ir dėstytojas Nuno Gimarainšas, ženkliai prisidėjęs prie dvišalių kultūrinių santykių sklaidos tarp Lietuvos ir Portugalijos.Paskutinis pokalbis. In memoriam Nuno Guimarães (1960–2013) (bernardinai.lt)

2007 m. pabaigoje Lisabonoje (Portugalijoje) atidaryta galerijos „Vartai” ir Lietuvos užsienio reikalų ministerijos surengta paroda ,,Nematomi kultūrų tiltai. Afrika ir Lietuva”, kurioje eksponuoti žymių Lietuvos menininkų sukurtos skulptūros bei instaliacijos, tapybos, grafikos, fotografijos darbai, ir į kurios atidarymą atvyko Mozambiko ambasadorius.Kultūrų tiltai Lietuvą ir Afriką sujungė Lisabonoje (balsas.lt)

 Ekonominiai santykiai 
2018 m. duomenimis, prekybos apyvarta tarp Lietuvos ir Mozambiko siekė 16,82 mln. eurų.

Prekybos balanse dominuoja eksportas iš Lietuvos į Mozambiką.

 Eksportas sudaro 16,22 mln. eur.
 Importas sudaro 606,2 tūkst. eurų.

 Metai  2016  2017  2018 Eksportas į Mozambiką (mln. eur.) 11,25  10,09  16,22 Importas iš Mozambiko (mln. eur.) 8,0  2,03  0,61

Mozambike projektų yra įgyvendinusi statybos įmonė iš Lietuvos UAB RND.Prabangos pramonės krachas Pinkevičių veja į Afriką („Valstybė“ 2010 m. vasario mėn., Nr. 2 (34), 14-19 psl.)

 Pilietiniai mainai 
 Metai  2020Migracijos metraštis 2019 , Migracijos departamentas prie VRM  2021Migracijos metraštis 2020 , Migracijos departamentas prie VRM  2022Migracijos metraštis 2021 , Migracijos departamentas prie VRM Mozambiko piliečių skaičius Lietuvoje 0  0  1

 Pasiuntinių ir ambasadorių sąrašas 

 Pasiuntiniai Lietuvai 
Mozambikas nėra akreditavęs ambasadoriaus Lietuvai.

 Pasiuntiniai Mozambikui 
 nuo 2015 m. liepos mėn. – Sigutė Jakštonytė (reziduoja Pretorijoje)

 Šaltiniai 

 Nuorodos 
 Mozambikas | Dvišalis bendradarbiavimas | Lietuva regione ir pasaulyje | Užsienio politika | Lietuvos Respublikos užsienio reikalų ministerija (urm.lt) 

Kategorija:Lietuvos diplomatiniai santykiai
Kategorija:Mozambikas